钦定古今图书集成/明伦汇编/闺媛典/第038卷 > 皇清二 > 仲汝彝妻汪氏
## 钦定古今图书集成/明伦汇编/闺媛典/第038卷 > 皇清二 > 仲汝彝妻汪氏

按《清河县志》：汪氏，儒士仲汝彝妻。彝性最孝，事母凌氏无违声色。及病剧，属氏曰：“我死必养我母。” 氏应且泣。自此起居饮食寒温必曲体奉之。

如彝存日，姑没，破产以襄大事。或曰：“汝母子不顾后日乎？” 氏泣曰：“为子孙计安稳，而母氏不免暴露，何以慰儿夫于地下？” 卒，殓葬成礼，率其子依兄弟以居。年八十卒。